Mandag aften omkring klokken 20.30 blev der fra gangbroen over Humlebakken i Aalborg blev kastet en eller flere sten mod en ambulance, der kørte udrykning med en patient med hjertestop. Ambulancen fik en bule på taget, ligesom en anden bil også blev ramt. De 17-årige drenge er blevet anholdt onsdag eftermiddag. De er fra Aalborg-området, og har ifølge politiet forklaret, at de har kastet med æbler, og ikke sten. - Det har vi ikke mulighed for at fastslå med sikkerhed. Vi kan blot konstatere, at der er kastet en genstand mod ambulancen, siger vicepolitiinspektør fra Nordjyllands Politi, Frank Olsen. Drengene forventes løsladt senere i dag. De er fortsat sigtet for at have bragt andres liv og førlighed i fare. - Det var afhøring af flere vidner, der henvendte sig på grund af presseomtalen, som førte til, at vores efterforskere hurtigt fandt frem til den mistænkte person, forklarer vicepolitiinspektør Frank Olsen.

Referat:
To 17-årige er blevet anholdt og sigtet for at have kastet sten mod en ambulance, der kørte på vejen med udrykning i Aalborg.